|  |
| --- |
| PATVIRTINTA  Joniškio r. Skaistgirio gimnazijos direktoriaus  2019 m. rugsėjo 6 d.  įsakymu Nr. V -83 |

**MOKINIŲ MAITINIMO JONIŠKIO R. SKAISTGIRIO GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Mokinių maitinimo organizavimo Joniškio r. Skaistgirio gimnazijoje tvarkos aprašas (toliau – Tvarkos aprašas) nustato mokinių maitinimo, vykdomo gimnazijoje, organizavimo tvarką ir reikalavimus.

2. Mokinių maitinimas organizuojamas vadovaujantis LR Sveikatos apsaugos ministro 2011 m. lapkričio 11 d. įsakymu Nr.V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ patvirtintu Vaikų maitinimo organizavimo tvarkos aprašu, LR Socialinės paramos mokiniams įstatymu, Joniškio rajono savivaldybės tarybos 2014 m. birželio 19 d. sprendimu Nr. T-89 (2019 m. vasario14 d. sprendimo Nr. T-35 redakcija) „Dėl mokinių nemokamo maitinimo Joniškio rajono mokyklose tvarkos aprašo patvirtinimo“, pagal valgiaraščius, suderintus su gimnazijos direktoriumi ir Joniškio valstybine maisto ir veterinarijos tarnyba.

3. Tvarkos aprašas taikomas organizuojant ir siekiant užtikrinti sveikatai palankaus mokinių maitinimo paslaugas gimnazijoje.

**II. SĄVOKOS IR JŲ APIBRĖŽIMAI**

4. Šiame Tvarkos apraše vartojamos sąvokos ir jų apibrėžimai:

4.1. **Pietūs** – gimnazijoje organizuojamas pagrindinis maitinimas. Gali būti laisvai pasirenkami pietūs, nemokami socialiai remtinų mokinių pietūs ir tėvų ar globėjų išpirkti mokinių pietūs.

4.2. **Šiltas maistas** – tai maistas, patiekiamas kaip karštas patiekalas, iki jo patiekimo vartoti laikomas ne žemesnėje kaip +68 ºC temperatūroje.

4.3. **Valgiaraštis** – tai patiekiamų vienos dienos maisto produktų ir patiekalų sąrašas.

4.4. **Tausojantis patiekalas** – maistas, pagamintas maistines savybes tausojančiu gamybos būdu: virtas vandenyje ar garuose, troškintas, keptas įvyniojus popieriuje ar folijoje. Tausojantiems patiekalams nepriskiriami tarkuotų bulvių patiekalai.

4.5. **Šaltas užkandis –** maisto produktas ar šaltas patiekalas, neįtrauktas į valgiaraštį.

**III. MAITINIMO OGRANIZAVIMO BENDRIEJI REIKALAVIMAI**

5. Mokinių maitinimas organizuojamas gimnazijos valgykloje, sudarant sąlygas kiekvienam mokiniui valgyti prie stalo, laikantis nustatytų maisto saugos ir maisto tvarkymo

reikalavimų.

6. Gimnazijoje kasdien (mokslo dienomis) organizuojami pietūs, kurių metu sudaromos sąlygos visiems mokiniams pavalgyti šilto maisto. Pietūs organizuojami per ilgąsias pertraukas.

7. Nustatant maisto kainas vadovaujamasi Joniškio rajono tarybos 2008 m. liepos 10 d. sprendimu Nr. T-126 „Dėl Joniškio rajono savivaldybės švietimo įstaigų mokamų paslaugų įkainių patvirtinimo“. Nemokamam mokinių maitinimui antkainis netaikomas, o mokytojams ir gimnazijos svečiams nustatytas 50 proc. antkainis.

8. Gimnazijos valgykla dirba pagal gimnazijos direktoriaus patvirtintą grafiką.

9. Patiekalai pietums tiekiami pagal valgiaraštį. Papildomai galima nusipirkti šaltų užkandžių, kurių sąrašas derinamas su Tėvų komitetu.

10. Maitinimas organizuojamas pagal gimnazijos direktoriaus patvirtintus valgiaraščius.

11. Maisto paruošimas ir patiekalų įvairumas atitinka vaikų amžių ir sveikos mitybos rekomendacijas (Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“).

12. Maisto produktai ar maisto produktų grupės tiekiamos vaikų maitinimui vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ nustatyta tvarka.

13. Patiekalai gaminami ir patiekiami vaikams vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ reikalavimais.

14. Gimnazijos valgykloje sudarytos higieniškos sąlygos atsigerti geriamojo vandens.

15. Gimnazijos visuomenės sveikatos priežiūros specialistė prižiūri maitinimo organizavimo atitiktį Tvarkos apraše nustatytiems reikalavimams. Nustatyti mokinių maitinimo organizavimo trūkumai turi būti pašalinti tą pačią dieną.

16. Valgyklos matomoje vietoje skelbiama:

16.1. kiekvienos dienos valgiaraščiai;

16.2. sveikos mitybos piramidė ar kita sveiką mitybą skatinanti informacija;

16.3. patiekalų sąrašas, sudėtis, svoris, kaina.

**IV. MOKINIŲ NEMOKAMO MAITINIMO ORGANIZAVIMAS**

17. Nemokamas maitinimas, atsižvelgiant į mokinių šeimų pajamas ir kreipimąsi dėl socialinės paramos mokiniams skyrimo, pagal Joniškio rajono savivaldybės tarybos 2014 m. birželio 19 d. sprendimu Nr. T-89 (2019 m. vasario14 d. sprendimo Nr. T-35 redakcija) „Dėl mokinių nemokamo maitinimo Joniškio rajono mokyklose tvarkos aprašo patvirtinimo“, tvarkos aprašą, skiriamas:

17.1. į nemokamus pietus, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio;

17.2. į nemokamus pietus, jeigu vidutinės pajamos vienam asmeniui per mėnesį yra mažesnės kaip 2 VRP dydžiai, atsižvelgiant į bendrai gyvenančių asmenų ar vieno gyvenančio asmens gyvenimo sąlygas, šiais atvejais: ligos, nelaimingo atsitikimo, netekus maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų ar bent vienas iš bendrai gyvenančių asmenų ar vienas gyvenantis asmuo yra neįgalus;

17.3. į nemokamus pusryčius išimties atvejais, jeigu vidutinės pajamos vienam iš bendrai gyvenančių asmenų ar vieno gyvenančio asmens pajamos per mėnesį yra ne daugiau kaip 1 VRP dydžio, kai mokinys (mokiniai) mokosi pagal bendrojo ugdymo (pradinio, pagrindinio, vidurinio ar specialiojo) programą;

17.4. į nemokamą maitinimą vasaros atostogų metu mokyklų organizuojamose vasaros poilsio stovyklose, kai mokiniai atitinka šio skyriaus 19.1 ir 19.2 papunkčiuose nurodytas sąlygas.

18. Nemokami pusryčiai skiriami Joniškio rajono savivaldybės (toliau – savivaldybė) administracijos direktoriaus įsakymu, remiantis savivaldybės socialinės paramos teikimo komisijos siūlymu. Mokiniams nemokamų pusryčių teikimas nutraukiamas savivaldybės administracijos direktoriaus įsakymu, apie tai gavus raštu informaciją iš mokyklos.

19. Patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, mokiniai įgyja teisę į nemokamus pietus ir (ar) maitinimą mokyklų organizuojamose vasaros poilsio stovyklose išimties atvejais (bendrai gyvenančių asmenų ar vieno gyvenančio asmens ligos ar nelaimingo atsitikimo, netekus šeimos maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų, kai bent vienas iš bendrai gyvenančių asmenų ar vienas gyvenantis asmuo yra neįgalus, kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką), jeigu vidutinės pajamos vienam asmeniui per mėnesį yra mažesnės kaip 2,5 VRP dydžio.

Tam tikslui gali būti panaudota iki 6 procentų Lietuvos Respublikos socialinės paramos mokiniams įstatymo (toliau – įstatymas) 4 straipsnio 2 dalies 1, 2 ir 4 punktuose numatytoms išlaidoms finansuoti skirtų valstybės biudžeto lėšų.

20. Už nemokamo maitinimo organizavimą atsakingas socialinis pedagogas, kuris:

20.1. vykdo nemokamo mokinių maitinimo apskaitos kontrolę, šalina pasitaikančius piktnaudžiavimo atvejus;

20.2. socialinis pedagogas, gavęs sprendimą dėl socialinės paramos mokiniams skyrimo, elektroninėje sistemoje pažymi, kad mokinys gauna nemokamą maitinimą;

20.3. socialinis pedagogas mėnesio paskutinę dieną pildo mokinių nemokamo maitinimo žurnalą SPIS programoje ataskaitą;

20.4. kiekvieno mėnesio pabaigoje derina su valgyklos vyriausiuoju virėju lėšų, skirtų mokinių nemokamam maitinimui, panaudojimą.

20.5. iki nurodytos datos kiekvieną mėnesį Joniškio rajono savivaldybės administracijos socialinės paramos skyriui pateikia informaciją apie praėjusį mėnesį panaudotas lėšas, skirtas mokinių nemokamam maitinimui, ir nemokamą maitinimą gavusius mokinius (ataskaitą iš SPIS programos, mokinių, gaunančių nemokamus pietūs sąrašą).

21. Nemokami pietūs, turinčiam teisę gauti nemokamą maitinimą mokiniui neatvykus į mokyklą dėl ligos ar kitos priežasties, mokyklos nustatyta tvarka gali būti atiduodami broliui, seseriai, tėvams (globėjams, rūpintojams) ar kitiems šeimos nariams pristatyti į namus maitinimą gaunančiam mokiniui, kuriam skirtas mokymas namie.

**V. MAITINIMO VALGIARAŠČIŲ SUDARYMO REIKALAVIMAI**

22. Vaikų maitinimo valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams.

23. Pagal gydytojų raštiškus nurodymus gimnazijoje vienas iš karštų patiekalų - tausojantis virškinimo sistemą (valgiaraštyje pažymint ,,tausojantis“).

24. Valgiaraščiuose prie kiekvieno patiekalo nurodyta maistinė ir energetinė vertė (kcal),  kiekis (g), nurodyti naudojami maisto produktai ir gamybos būdas atsižvelgiant į Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija) patvirtinto tvarkos aprašą.

25. Valgiaraštis sudaromas 15 dienų, vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakyme Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija) valgiaraščių sudarymo reikalavimais.

**VI. ATSAKOMYBĖ**

26. Gimnazijos direktorius atsakingas už mokinių maitinimo organizavimą, priežiūrą ir šio Tvarkos aprašo nuostatų įgyvendinimą, valstybės ir savivaldybės biudžeto lėšų, skiriamų mokinių nemokamam maitinimui ir įstatymų nustatyta tvarka gautų kitų lėšų tikslinį panaudojimą.

27. Už tinkamai paruošto maisto kokybę, teikiamų maisto produktų ir patiekalų atitikimą patvirtintiems valgiaraščiams ir higienos normoms atsako vyriausiasis virėjas.

28. Už nemokamo maitinimo organizavimą ir nemokamo maitinimo ataskaitų rengimą atsakingas gimnazijos socialinis pedagogas.

**VII. BAIGIAMOSIOS NUOSTATOS**

29. Mokinių nemokamam maitinimui skirtų lėšų panaudojimo kontrolę vykdo Valstybės kontrolės institucijos ir rajono savivaldybės Kontrolės ir audito tarnyba.

30. Ginčai dėl mokinių teisės gauti nemokamą maitinimą sprendžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_